Fil-25 ta' Mejju 2018, il-Kunsill qabel rigward il-pożizzjoni tiegħu dwar pakkett ta' miżuri bil-għan li jitnaqqsu r-riskji fis-settur bankarju. Il-ministri talbu lill-presidenza biex tibda negozjati mal-Parlament Ewropew hekk kif il-Parlament ikun lest li jinnegozja. Il-proposti huma maħsuba biex jimplimentaw r-riformi miftiehma fil- livell internazzjonali wara l-kriżi finanzjarja tal-2007-08. Ippreżentati f'Novembru 2016, dawn jinkludu l-elementi maqbula mill- Kumitat ta' Basel dwar is-Superviżjoni Bankarja u mill- Bord għall-Istabbiltà Finanzjarja Filwaqt li jissaħħu r-regoli eżistenti tal-UE, l-għan huwa li jiġi żgurat li kwalunkwe għall-istabbiltà finanzjarja tkun indirizzata b'mod korrett. "Il-ftehim dwar il-pakkett bankarju llum ser jippermettilna nagħmlu progress fuq elementi oħra tal-unjoni bankarja ", qal Vladislav Goranov, ministru għall-finanzi tal-Bulgarija, li bħalissa għandha l-presidenza tal-Kunsill. "Il-ftehim tal-lum ser jibgħat sinjal pożittiv lis-suq. Għalhekk nittamaw li l- Parlament Ewropew dalwaqt ser ikun jista' jibda n-negozjati, li jippermettulna naqblu dwar dawn il-proposti u nippromulgawhom malajr kemm jista' jkun," huwa qal. Il-pakkett miftiehem mill-Kunsill fih żewġ regolamenti u żewġ direttivi, rigward: ir- rekwiżiti ta' kapital tal-banek (emendi għar-regolament 575/2013 u d-direttiva 2013/36/UE); irkupru u r-riżoluzzjoni ta' banek f'diffikultà (emendi għad-direttiva 2014/59/UE u r-regolament 806/2014). Il-proposti dwar ir-rekwiżiti ta' kapital tal-banek jinkludu proporzjon ta' ingranaġġ vinkolanti li ma jħallix il-banek iżidu l-ingranaġġ b'mod eċċessiv, u proporzjon ta' finanzjament stabbli nett vinkolanti. Dawn isaħħu r-rekwiżiti ta' kapital għall-banek sensittivi għar-riskju li fil-biċċa l-kbira jagħmlu kummerċ f'titoli u derivattivi. U dawn jeħtieġu istituzzjonijiet ("G-SIIs") biex ikollhom aktar kapaċità ta' assorbiment tat-telf u ta' rikapitalizzazzjoni f'każ ta' riżoluzzjoni. Il-proposti dwar l-irkupru u r-riżoluzzjoni tal-banek jimplimentaw l-istandard tal-FSB ta' Novembru 2015 dwar " kapaċità totali ta' assorbiment tat-telf Dawn jintegraw ir-rekwiżit tat-TLAC fir-regoli tar-"rekwiżit minimu għal fondi proprji u obbligazzjonijiet eliġibbli" (MREL). Billi l-istandard tat-TLAC jistipula r-rekwiżiti għall-G-SIIs biss, il-MREL jkopri l-industrija bankarja tal-UE kollha kemm hi; il-proposti jindirizzaw dan u differenzi oħrajn bejn it-tnejn. Illum intlaħaq kompromess bejn il-ministri dwar għadd ta' kwistjonijiet, fosthom: il-livell u l-kwalità meħtieġa ta' subordinazzjoni ta' obbligazzjonijiet f'każ ta' G-SIIs, jew banek oħrajn li jistgħu joħolqu riskju sistemiku għall-istabbiltà finanzjarja, li ser ikollhom jiġu riżolti; l-implimentazzjoni ta' rekwiżiti ġodda ta' kapital tar-riskju tas-suq , ir-"rieżami fundamentali tal-portafoll ta' negozjar" tal-Kumitat ta' Basel; metodoloġija aġġustata għal kalkolu tal-"punteġġ" tal-G-SII. Intlaħaq qbil f'laqgħa tal-Kunsill Affarijiet Ekonomiċi u Finanzjarji. Il-Kunsill jeħtieġ maġġoranza kwalifikata, bi qbil mal-Parlament Ewropew, biex jadotta l-pakkett. (Bażi legali: l-artikoli 53(1) u 114 tat-Trattat dwar il-Funzjonament tal-Unjoni Ewropea.) Il-kondiviżjoni tar-riskju u l-unjoni bankarja Progress dwar it-tnaqqis tar-riskju huwa meħtieġ jekk irid jinkiseb aktar progress fil-kondiviżjoni tar-riskju fi ħdan l-unjoni bankarja tal-UE, f'konformità mal-konklużjonijiet tal-Kunsill ta' Ġunju 2016. Il- Kunsill Ewropew wasal biex jirrevedi l-progress li sar s'issa fir-rigward tat-tnaqqis tar-riskju fl-industrija bankarja tal-UE f'Ġunju 2018 u jista' jiddeċiedi dwar passi speċifiċi li għandhom jittieħdu. F'Ġunju 2016, il-Kunsill qabel li: f'konformità ma' miżuri għat-tnaqqis tar-riskju, jista' jiġi deċiż li tiġi stabbilita garanzija ta' kontinġenza komuni għall- fond uniku ta' riżoluzzjoni tal-UE għall-banek li qed ifallu qabel id-data tal-bidu miftiehma tal-2024; negozjati dwar Ewropea għall- assigurazzjoni tad-depożiti għall-banek proposta ser jibdew hekk kif ikun sar biżżejjed progress fuq it-tnaqqis tar-riskji. L-esperti tal-istati membri sadanittant qed jaħdmu dwar lista possibbli ta' kriterji jew indikaturi li jkejlu l-progress fit-tnaqqis tar-riskji fis-settur bankarju. L-Unjoni bankarja qed timmira li tpoġġi l-industrija bankarja tal-Ewropa fuq bażi aktar soda, filwaqt li tiżgura li l-banek mhux vijabbli jiġu riżolti mingħajr l-użu tal-flus tal-kontribwenti. Imnedija fl-2012 biex tindirizza r-rabta bejn il-banek u s-sovrani fl-Ewropa, din tinvolvi trasferiment tar-responsabbiltà fil-livell tal-UE. Attwalment tinkludi d-19-il pajjiż taż-żona tal-euro, filwaqt li seba' stati membri oħra wkoll indikaw l-intenzjoni tagħhom li jingħaqdu magħha. Ġerarkija tal-kredituri u l-istandrad tal-IFRS 9 Żewġ proposti oħra tal-Kummissjoni ta' Novembru 2016 kienu aċċellerati u adottati matul l-2017. Dawn huma dwar il-gradi għall-istrumenti ta' dejn mhux garantit fi proċedimenti ta' insolvenza u introduzzjoni gradwali tal-impatt fuq il-kapital regolatorju tal- istandard internazzjonali tal-kontabbiltà IFRS 9. It-testi jipprevedu wkoll it-tneħħija gradwali ta' dispożizzjonijiet dwar it-trattament ta' skoperturi kbar ta' dejn tas-settur pubbliku denominati f'valuti mhux domestiċi fl-UE. Abbozz ta' emendi ta' Mejju 2018 tar-regolament 575/2013 dwar ir-rekwiżiti kapitali bankarji Abbozz ta' emendi ta' Mejju 2018 tad-direttiva 2013/36/UE dwar ir-rekwiżiti kapitali bankarji Abbozz ta' emendi ta' Mejju 2018 tad-direttiva 2014/59/UE dwar l-irkupru u r-riżoluzzjoni bankarja Abbozz ta' emendi ta' Mejju 2018 tar-regolament 806/2014 dwar l-irkupru u r-riżoluzzjoni bankarja Settur bankarju: Il-Kunsill jadotta l-ġerarkija tal-kredituri, l-IFRS 9/regoli dwar l-esponimenti kbar (stqarrija għall-istampa, 07/12/2017) Kumitat ta' Basel dwar is-Superviżjoni Bankarja Bord għall-Istabbiltà Finanzjarja Ara l-paġna tal-laqgħa